**Egyedi Bérleti szerződés**

amely létrejött

Név:………………………………………………….  
Lakcím:………………………………………………………………  
Anyja neve:…………………………………………………………  
Szül.hely,idő:……………………………………………………….  
Azonosító okirat típusa, száma:…………………………………….

Telefonszáma:………………………………………………………

e-mail címe…………………………………………………………mint **bérlő, továbbiakban Bérlő,**

valamint:

**hEdroplan Group Kft.**Cégjegyzékszám:19-09-522809  
Adószám: 27756230-2-19  
Székhely: 8200 Veszprém, József Attila utca 42. I. em. 6. ajtó  
Képviseli: Bodnár András István

**mint bérbeadó, továbbiakban Bérbeadó**, között az alábbi feltételekkel:

**Bérbeadó bérbe adja, Bérlő pedig a megtekintett és megismert, kipróbált állapotban bérbe veszi, a jelen szerződésben meghatározott feltételekkel, Bérbeadó hasznosításában lévő**

**…… db ……………fős.….megnevezéssel ellátott elektromos csónakját, továbbiakban, mint hajó.**

**1.Általános rész**

Bérlő tudomásul veszi, hogy a hajót csak saját felelősségére kölcsönözheti és használhatja, tovább bérbe nem adhatja,illetve, hogy a bérelt eszközért a bérlő és utasai teljes anyagi és biztonsági felelősséggel tartozik. A kikölcsönzött eszközöket kizárólag rendeltetésének megfelelően szabad használni. A nem rendeltetésszerű használatból eredő és/vagy okozott károkért a Bérlő a felelős. A bérelhető eszközök szerelése és javítása, azok tartozékainak le-, és felszerelése a Bérbeadó feladata, a Bérlő engedély nélkül nem végezhet ilyen tevékenységet. A Bérbeadó kijelenti, hogy műszaki és közlekedés biztonsági szempontból megfelelő állapotban lévő eszközöket adott át. Egyéni védőfelszerelésről, mindenki saját maga köteles gondoskodni.

**Mentőmellények és további kötelező felszerelések a hajótest rekeszeiben találhatók, amelyek a következők:** Mentőmellény az utasok számának megfelelő darabszámban, 1 db evező, 1 db horgony, 1 db vízmerő, 10 folyóméter kötél, 1 db elemlámpa, 1 db tábla a csónaktesten a csónak üzembentartójának nevével ellátva.

Vízimentők: [**+36 30 383 8383**](tel:+36%2030%20383%208383)

Vízirendőrség:**112**

Segítség nyújtás a bázisról, a stégről: +36 30 434 2951

A balatoni csónakázásról részletes hatósági információkat itt talál:

<https://balatonihal.hu/csonakazas-szabalyai-a-balatonon>

Kérjük töltse le a **Tavihar** ingyenes appot a telefonjára, ahol tájékozódhat a legfrissebb balatoni időjárásról és viharjelzésről, valamint a **Vitorlázzitthon** navigációs appot, amely segít a vízen való tájékozódásban.

**2.Kölcsönzés időtartama, díja:**

**Indulási idő:** ………………………. óra

**Érkezési idő:** ………………………. óra

Kölcsönzési időtartama: ………………………. óra

A kölcsönzés díja: ………………… Ft,

Takarítás díja…………………..……Ft,

egyéb opcionális díj(Kapitány)………………..Ft

extra programok díja……………… …Ft

kaució:............................. Ft,

A kaució a Hajóbérleti Szerződés alapján fennálló valamennyi bérlői kötelezettség biztosítékaként szolgál akként, hogy a Bérbeadó – a Bérlő nem vagy nem szerződésszerű teljesítése esetén – jogosult az óvadékból közvetlenül kielégíteni a Bérlővel szemben fennálló, a jelen Szerződéssel kapcsolatos bármely követelését.

A Bérlő köteles a kölcsönzés napján nyitvatartási időben kikölcsönözni és visszaszolgáltatni az eszközöket a kölcsönzési időtartam szerint.A kölcsönzési díj a foglalással egyidejűleg, az árlista alapján,kölcsönzési idő mértékében fizetendő.Ha a kölcsönzési időt a Bérlő túllépi, akkor az a kaucióból levonandó. A kölcsönzés idejének meghosszabbítását a kölcsönzés ideje alatt jelezni kell, de a lejárta előtt külön megállapodást kell kötni a Felek között. A Bérbeadó ezért felárat, külön kölcsönzési díjat jogosult kiszabni.

**3. Sérülés, káreset:**

A Bérlő az esetleges sérülést, az eszközök elvesztését, ellopását Bérbeadónak azonnal köteles jelenteni. Meghibásodás esetén, tilos az eszközt tovább használni, a Bérbeadót haladéktalanul értesíteni kell, az általa megadott elérhetőségek egyikén.Tel:**+36 30 434 2951**  
A meghibásodással tovább használt eszközök, a meghibásodásból fakadó további és súlyosabb hibák és az ilyen okokból bekövetkezett baleset, sérülés következményei a Bérlőt terhelik, a Bérbeadóra és gyártóra nem háríthatóak át.

**4. Kölcsönzési idő**

A Bérlő a hajót és az eszközöket a kölcsönzési idő lejártakor köteles a Bérbeadónak hiánytalanul visszaadni. A Bérlő a kölcsönzés helyén, a szerződésben rögzített időpontban veheti át és köteles leadni a hajókat. Kölcsönzési órának/napnak és így díjfizetésre köteles órának/napnak számít minden megkezdett óra/nap.

**5. Kártérítés**

Amennyiben az eszköz sérült állapotban kerül vissza a bérbeadóhoz, attól függetlenül, hogy a káresemény a Bérlő vagy egy harmadik fél hibájából történt, a javítás költsége a Bérlőt terheli. A Bérlő, a javítás költségét az eszköz visszaadáskor köteles a Bérbeadónak megtéríteni, vagy a tényleges javítást követően legkésőbb 8 naptári napon belül kifizetni.

**6. A Bérbeadó felelőssége, adatkezelési hozzájárulás, adatvédelem:**

A Bérbeadó az eszközöket műszakilag átvizsgált és hibátlan állapotban adja át. Az esetleges (üzemszerű működést nem befolyásoló kisebb) sérüléseket az átvételi nyilatkozaton (checklist) jegyezni kell. Az esetleges balesetekért, másnak okozott kárért, esetleges személyi sérülésekért a Bérbeadó felelősséget nem vállal.

Bérlő jelen szerződés aláírásával kifejezetten hozzájárul ahhoz, hogy a jelen szerződésben általa megadott személyes adatait a Bérbeadó érdeklődés, kapcsolatfelvétel, hírlevél küldés illetve hajó bérbeadása céljából kezelje. Kijelenti Bérlő továbbá, hogy ezen hozzájárulását önkéntesen, minden külső befolyás nélkül, a megfelelő tájékoztatás és a vonatkozó jogszabályi rendelkezések ismeretében tette meg.

A Bérbeadó garantálja, hogy betartja a személyes adatok védelméről és közérdekű adatok nyilvánosságáról szóló jogszabályokat. Továbbiakban a weblapon található adatvédelmi szabályzat rendelkezései irányadóak. Baleset vagy az eszköz eltulajdonítása esetén a Bérlő a bérleti szerződés aláírásával Bérbeadót felhatalmazza, hogy a birtokában lévő adatok alapján a rendőrhatóságot és a vízimentő szolgálatot haladéktalanul tájékoztassa.

**7. Kölcsönzés személyi feltételei:**

Az elektromos hajót,csónakot kölcsönző személy, vagy cég azaz a Bérlő felel a kikölcsönzött eszköz üzemképes állapotáért. Bérlő bérleti szerződés aláírásával nyilatkozik, hogy tud úszni, vagy köteles mentőmellényt használni, ismeri a hajózás szabályait, ismeri a balatoni viharjelzést.  
A Balatonon minden év 04. 01–10. 31-ig viharjelző szolgálat működik. „Figyelmeztetés az elővigyázatosság betartására” jelzésnél percenként 45-ször felvillanó sárga színű fényjelzés az I. fokú viharjelzés: a csónakok, elektromos hajók szükséghelyzet kivételével csak a parttól számított 500 m távolságon belül közlekedhetnek! „Figyelmeztetés a fenyegető veszélyre” jelzésnél percenként 90-szer felvillanó sárga színű fényjelzés a II. fokú viharjelzés: a csónakok, elektromos hajók szükséghelyzet kivételével **nem közlekedhetnek**, ha vízen van ekkor a hajó, akkor ki kell kötnie a parton, de lehetőség szerint térjen vissza a kiadás helyszínére! A bérlő elismeri, hogy a kölcsönzés kezdetekor a hEdroplan Group Kft. tulajdonaként megjelölt elektromos csónakot, valamint annak kötelező felszereléseit és a szükséges mentőeszközeinek működését ismeri és a kölcsönzés idejére átvette.Fürdés céljából a csónakot csak a vezető engedélyével szabad elhagyni, a vízijárművet elhagyó fürdőzőt mindaddig követni kell – mentésre készenlétben – amíg az nincs teljes biztonságban. A csónakban tartózkodó úszni nem tudó, valamint 14 évnél fiatalabb személy köteles mentőmellényt viselni. Gépi meghajtású csónakotvezethet, aki: 17. életévét betöltötte, úszni tud, a vezetésben kellő gyakorlattal rendelkezik, ismeri az 57/2011. (XI. 22.) NFM rendelettel közzétett Hajózási Szabályzat rendelkezéseit és az igénybe vett vízterület sajátosságait. Hajóval a parttól vagy más kikötőhelyről elindulni, és menetirányt változtatni akkor szabad, ha az a víziközlekedés más résztvevőit nem zavarja, és vízben tartózkodó személyt nem veszélyeztet. Fürdőzők között közlekedni tilos!Normál időjárás esetén csónak csak a parttól számított legfeljebb 1500 m széles vízterületen közlekedhet.A hajó vezetője nem állhat alkoholos befolyásoltság vagy egyéb tudatmódosító szer hatása alatt. Ellenkező esetben nem bérelhetik ki a vízi járművet.Sem elinduláskor, sem megérkezéskor nem szabad a vízben lévő személyeket veszélyeztetni, zavarni a csónakkal!A bérlő a hajókat rövid oktatás után kapja meg, ahol ismertetik vele a legfontosabb tudnivalókat a hajó kezelésével kapcsolatosan. Amennyiben a Bérbeadó úgy ítéli meg, hogy valaki alkalmatlan a csónak vezetésére, akkor fenntartja magának a lehetőséget, hogy a biztonság érdekében megtagadja a csónak bérbeadását.A stégen és azelektromos hajókon kábítószer fogyasztása tilos. A bérlő a csónak felelős vezetője, és a bérleményt nem adhatja tovább bérletbe. A bérlő anyagi felelősséget vállal a bérbevett hajóért.A bérlő maga vezetheti a hajót, vagy az általa megbízott személy, aki nem áll alkohol és kábítószer befolyása alatt és 17. életévét betöltötte, úszni tud, a vezetésben kellő gyakorlattal rendelkezik, ismeri az 57/2011. (XI. 22.) NFM rendelettel közzétett Hajózási Szabályzat rendelkezéseit és az igénybe vett vízterület sajátosságait. A stégen és az elektromos csónakokon való tartózkodás engedély és bérleti szerződés nélkül tilos. A stég, a kikötőhely és a csónakok, hajók felülete csúszásveszélyes.

**8. Záró rendelkezés:**

Bérlő a hajót műszaki, működési, felszereltségi és egyéb a bérleti céljaival összefüggő valamennyi szempontból megvizsgálta, és mindezek alapján azt kifejezetten elfogadja. Felek a jelen szerződést, mint akaratukkal mindenben megegyezőt elolvasás és egyező értelmezés után helybenhagyólag aláírták. A jelen szerződésben nem szabályozottak tekintetében az ÁSZF rendelkezései az irányadók. A szerződés további feltételei bővebben a weblapon ÁSZF menüpontban találhatók. Az ÁSZF ismerete és elfogadása elengedhetetlen a bérlési jogviszony kialakulásához.

Kelt: .................................................

...................................... ...........................................

Bérlő **hEdroplan Group Kft.**

Bérbeadó